( 201 ) 
ennemis perpétuels de tranquilite et ayants esmeu et commence les 
guerres dont sont procédez et se font continuellement les maulx innu- 
merables que Ion voit en la chrétienté et sans regarder ledit de 
Marca a son estât et qualité et lobligation quil a tant redoubter devers 
lesdits estats cite et pays de Liege, a conspire emprins et procure de 
vouloir occuper ledit Liege et lesdits pays patrimoniaux de saditeMajesté 
avec port faveur et assistence du rov de France et soustraire ledit 
Liege du Saint Empire et le mectre en servage perpétuel dudit roy de 
France, comme il apparait par les dépositions mesmes des tesmoings que 
ledit conseiller montrera. Baillant raison desdites dépositions preuves 
indices et circonstances qui en résultent et si ce par devant il a aulcunes 
plus enseignées de la Royne les adjoindra a ce propoz. 
Ce fait et ayant aigrv ce cas et demonstré limportance diceluy requerra 
et conjurera tous lesdits estats de prendre laffaire a cueur comment il 
importe et suivant ce que sadite Mté lui escript, et comme actend lexi- 
gence et qualité dicelle, requérant très soigneuse et grave inquisition et 
en user de toute dexterite possible que avant de partir dudit conseil ils 
pourvoient dois incontinent de soy saisir et asseurer des personnes 
acculpées et ossy des papiers quils peuvent avoir en leurs maisons et 
que ledit Marca sil se treuve présent soit incontinent detenu, et que Ion 
envoie ossi prendre et saisir au corps les capitaines despechans présen¬ 
tement et expressément par cest effect. Et quant a persuader ladite prinse 
de corps et saisissement y a très grand fondement sur les messagiers 
envoyés par personnes de soy et originellement suspectes, avec leurs 
manières de vivre audit Liège, en termes quils ont tenuz jusque à oyres 
et de leur conversacion en privée amictié et comme aucunes aultres par¬ 
ticularités qui se pourroient considérer servies au cas, lesdits messagiers 
prins oyres quils fussent informés et ne sadjoingnissent avec eulxles cir¬ 
constances, fort probables indices pour au moings détenir les personnes 
et s’en assurer. Sera aussi tenu soing que lesdits culpables ne pussent 
estre preadvertiz et quant ils seront détenus soient soigneusement 
gardez et de maniéré quils ne puissent adviser les ungs les aultres, et 
soient en lieux assurez. 
Davantage que Ion procédé allencontre deulx diligement et continuel¬ 
lement et que Ion vienne le plustôt quil sera possible a la diffînicion 
et examen pour especher les menees et practiques qui se peuvent 
faire par lesdits François et aultres, et esmues par les complices et 
suspects non seulement pour especher la justice mais pour mectre en 
